FI Euroopan unionin virallinen lehti C 365/15

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Puolan tasavallan hallituksen ilmoitus

(2016/C 365/05)

JULKINEN TARJOUSKILPAILU ÖLJY- JA MAAKAASUESIINTYMIEN ETSINTÄÄ JA HYÖDYNTÄMISTÄ SEKÄ ÖLJYN JA MAAKAASUN TUOTANTOA KOSKEVASTA LUVASTA RYKIN ALUEELLA

I JAKSO: OIKEUSPERUSTA

1. Geologista ja kaivostoimintaa koskevan lain 49 h pykälän 2 momentti (Puolan lakikokoelma Dziennik Ustaw 2015, 196 kohta, sellaisena kuin laki on muutettuna)

2. Hallituksen 28 päivänä heinäkuuta 2015 antama asetus hiilivetyesiintymien etsintää ja hyödyntämistä ja hiilivetyjen tuotantoa koskevien lupien sekä hiilivetyjen tuotantoa koskevien lupien tarjouskilpailuista (Puolan lakikokoelma 2015, 1171 kohta)

3. Euroopan parlamentin ja neuvoston direktiivi 94/22/EY, annettu 30 päivänä toukokuuta 1994, hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä (EYVL L 164, 30.6.1994, s. 3, puolankielinen erityispainos: luku 6, nide 2, s. 262)

II JAKSO: TARJOUKSIA PYYTÄVÄ ELIN

Nimi: Ympäristöministeriö Postiosoite: ul. Wawelska 52/54, 00–922 Warsaw, Poland Puhelin: +48 223692449, +48 223692447, faksi: +48 223692460 Verkkosivusto: www.mos.gov.pl

III JAKSO: MENETTELYN KOHDE

1) Toiminta, johon lupa myönnetään:

Öljy- ja maakaasuesiintymien etsintä ja hyödyntäminen sekä öljyn ja maakaasun tuotanto Rykin alueella, lupalohkot 276, 277, 296 ja 297.

2) Alue, jolla toiminta toteutetaan:

Tämän tarjouskilpailun kohteena olevan alueen rajat määritetään PL-1992-koordinaattijärjestelmän seuraavien pisteiden välisillä linjoilla:

Piste nro X [PL-1992] Y [PL-1992] 1 435 481,979 700 604,461 2 412 349,860 725 578,280 3 407 494,550 731 105,463 4 398 381,374 724 478,081 5 391 027,020 724 815,787 6 398 721,512 708 533,597 7 406 938,848 691 560,887 8 407 325,820 692 222,720 9 409 150,210 695 716,820 10 416 283,820 695 521,790 11 417 513,160 683 035,520 12 420 925,352 682 944,964 13 421 010,200 685 294,800 14 420 923,257 685 271,705 15 420 469,347 685 725,435 16 420 460,444 686 189,020 17 419 968,312 687 320,488 18 419 554,494 687 716,988 19 419 553,988 688 409,446 20 420 317,355 689 664,428 21 420 580,600 689 659,355 22 421 133,163 688 618,600 23 421 361,480 694 639,270 24 424 645,990 692 342,610 25 435 143,760 691 942,040

Tarjouskilpailun kohteena olevan alueen pystysuuntaisen projektion pinta-ala on 968,69 km2.

Tarjouskilpailun kohteena oleva alue sijaitsee Mazowieckien ja Lubelskien voivodikuntien seuraavissa piirikunnissa ja kunnissa:

Kozienicen piirikunta, Gniewoszówin (2,53 prosenttia alueesta), Sieciechówin (0,19 prosenttia) ja Kozienicen (0,07 prosenttia) kunta,

Garwolinin piirikunta, Trojanówin kunta (6,82 prosenttia),

Rykin piirikunta, Kłoczewin (4,10 prosenttia), Rykin (16,01 prosenttia), Stężycan (6,77 prosenttia), Dęblinin (3,91 prosenttia), Nowodwórin (1,39 prosenttia) ja Ułężin (5,24 prosenttia) kunta,

Lubartówin piirikunta, Michówin (0,82 prosenttia) ja Abramówin (4,94 prosenttia) kunta,

Puławyn piirikunta, Baranówin (7,85 prosenttia), Żyrzyniin (13,34 prosenttia) ja Puławyn (8,56 prosenttia) kunta, Puławyn (2,79 prosenttia), Końskowolan (5,94 prosenttia), Kurówin (8,15 prosenttia), Nałęczówin (0,18 prosenttia) ja Markuszówin (0,41 prosenttia) kaupunki.

Devoni- ja kivihiilikaudella muodostuneissa kerrostumissa tehtävien töiden tarkoituksena on laatia dokumentaatio sekä tuottaa öljyä ja maakaasua edellä kuvatulla alueella.

3) Määräaika, vähintään 90 päivää ilmoituksen julkaisupäivästä, ja tarjousten jättämispaikka:

Tarjoukset on toimitettava Puolan ympäristöministeriön päätoimipaikkaan viimeistään 91 päivänä sen päivän jälkeen, jona tämä ilmoitus on julkaistu Euroopan unionin virallisessa lehdessä, klo 16.00 mennessä Keski-Euroopan aikaa (CET/CEST).

4) Yksityiskohtainen tarjouseritelmä, joka sisältää tarjouksen arviointiperusteet ja niiden painotuksen eritelmän, millä varmistetaan, että 9 päivänä kesäkuuta 2011 annetun geologista ja kaivostoimintaa koskevan lain 49 k pykälässä annetut ehdot täyttyvät:

Tarjouksia saavat jättää yritykset, joista on annettu hyväksymismenettelyssä myönteinen päätös, kuten geologista ja kaivostoimintaa koskevan lain 49 a pykälän 16 momentin 1 ja 2 kohdassa säädetään, itsenäisesti tai toiminnanharjoittajana, jos usea yritys hakee lupaa yhdessä.

Tarjousten arviointikomitea arvioi vastaanotetut tarjoukset seuraavien perusteiden pohjalta:

30 prosenttia : taloudelliset valmiudet, jotka tarjoavat riittävän takuun siitä, että hiilivetyesiintymien etsintään ja hyödyntämiseen ja hiilivetyjen tuotantoon liittyvät toimet toteutetaan, sekä erityisesti suunniteltujen toimien rahoituslähteet ja menetelmät, mukaan luettuna omien varojen ja ulkoisen rahoituksen osuus 25 prosenttia : tekniset valmiudet hiilivetyesiintymien etsintään ja hyödyntämiseen ja hiilivetyjen tuotantoon sekä erityisesti asianmukaiset tekniset, organisatoriset, logistiset ja inhimilliset resurssit 20 prosenttia : geologisten töiden, geologiset toimet mukaan luettuina, tai ehdotettujen kaivostoimien laajuus ja aikataulu 10 prosenttia : kokemus hiilivetyesiintymien etsinnästä ja hyödyntämisestä tai hiilivetyjen tuotannosta, millä varmistetaan turvallinen toiminta, ihmisten ja eläinten hengen ja terveyden suojelu sekä ympäristönsuojelu 10 prosenttia : geologisiin töihin, geologiset toimet mukaan luettuina, tai kaivostoimiin ehdotettu tekniikka käyttäen innovatiivisia elementtejä, jotka on kehitetty tähän hankkeeseen 5 prosenttia : pakollisen näytteiden keräämisen laajuus ja aikataulu geologisten toimien aikana, mukaan luettuina porausnäytteet.

Jos sen jälkeen, kun tarjoukset on arvioitu edellä eriteltyjen perusteiden pohjalta, kahdella tai useammalla tarjouksella on sama tulos, kaivosoikeuksia koskevan korvauksen määrää etsintä- ja hyödyntämisvaiheessa käytetään lisäperusteena, jonka mukaan voidaan tehdä lopullinen päätös kyseisten tarjousten välillä.

5) Geologisten tietojen vähimmäislaajuus

Lupatiedot alueen nimi: Ryki sijainti: maalla, lupalohkot 276, 277, 296 ja 297 Esiintymätyyppi tavanomaisia öljy- ja maakaasuesiintymiä sekä epätavanomaisia maakaasuesiintymiä Rakennetasot kenotsooinen mesotsooinen paleotsooinen Raakaöljykerrostumat I – tavanomainen, varhaispaleotsooinen (devoni- ja kivihiilikausi) II – epätavanomainen, paleotsooinen (ylädevoni- ja Frasne-vaihe) Lähdekivet I – devonikauden (Frasne- ja Famenne-vaiheen) savikiviä ja mutakiviä sekä kivihiilikauden saviperäisiä mutakivisedimenttejä II – ylädevonikauden (Frasne-vaiheen) kalkkikivi Esiintymät I – yläkivihiilikauden klastisia sedimenttejä ja hiekkakiviä sekä ylädevonikauden (Famenne-vaiheen) mutakivi-inkluusioita II – ylädevonikauden (Frasne-vaiheen) kalkkikivi Tiivistekivet I – saviperäinen mutakivi, karbonaatti, merkeli ja joissakin paikoissa devonikauden evaporiittikiviä sekä kivihiilikauden mutakivien, hiekkakivien ja savikivien komplekseja II – ylädevonikauden (Frasne-vaiheen) kalkkikivi Maapeitteen paksuus kaakkoisosan 1 150 metristä luoteisosan 1 500 metriin Loukun tyyppi rakenteellinen, stratigrafinen, rakenteellis-stratigrafinen Lähistöllä havaitut esiintymät (MK – maakaasu, Ö – öljy) Glinnik (Ö): löydetty vuonna 1991, kumulatiivinen tuotanto: 6 170 tonnia, tuotanto vuonna 2014: 340 tonnia, varannot ja resurssit: 8 000 tonnia (teollinen: 5 390 tonnia) Glinnik (oheisena tuotettu MK): löydetty vuonna 1991, kumulatiivinen tuotanto: 600 000 m3, tuotanto vuonna 2014: 40 000 m3, varannot ja resurssit: 680 000 m3 (teollinen: 520 000 m3) Stężyca (MK): löydetty vuonna 2002, kumulatiivinen tuotanto: 404 330 000 m3, tuotanto vuonna 2014: 690 000 m3, varannot ja resurssit: 402 880 000 m3 (teollinen: 106 420 000 m3) Świdnik (Ö): löydetty vuonna 1982, hyödynnetty vuosina 1998–2003, kumulatiivinen tuotanto: 9 520 tonnia ja 710 000 m3 oheisena tuotettua kaasua Ciecierzyn (MK): löydetty vuonna 1988, kumulatiivinen tuotanto: 171 590 000 m3 (vuodesta 2000), tuotanto vuonna 2014: 15 240 000 m3, varannot ja resurssit: 472 320 000 m3 (teollinen: 259 880 000 m3) Mełgiew A ja B (MK): löydetty vuonna 1997, kumulatiivinen tuotanto: 451 570 000 m3 (vuodesta 2003), tuotanto vuonna 2014: 23 130 000 m3, varannot ja resurssit: 800 430 000 m3 (teollinen: 172 590 000 m3) Tehdyt seismiset tutkimukset (omistaja) 1974 Lublin Trough 2D (valtionkassa) 1979–1981, 1983–1986, 1988–1989 Tłuszcz-Dęblin-Lublin 2D (valtionkassa) 1985 Wilga-Abramów 2D (valtionkassa) 1989, 1991, 1993–1994 Tłuszcz-Dęblin-Lublin 2D (PGNiG) 1989–1992 Wilga-Abramów 2D (PGNiG) 1992, 1994, 1996 Żelechów-Radzyń Podlaski-Kock 2D (PGNiG) 1993 Żelechów-Radzyń Podlaski 2D (PGNiG) 1995–1997 Ryki-Żyrzyn 2D (PGNiG) 1998 Radość-Zamość 2D (Apache) 1999 Rycice 2D (Apache) 2003–2004 Pionki-Kazimierz 2D (valtionkassa) 2003 Strych-Stężyca 2D (valtionkassa) 2004 Pionki-Kazimierz 3D (valtionkassa) 2005 Kock-Tarkawica 2D (valtionkassa) 2011 Czernic-Ryki 2D (PGNiG) Vertailulähteet ja viereiset lähteet (TVD) vertailulähteet: Abramów 1 (4 825,8 m), Dęblin 8 (2 928,1 m) viereiset lähteet: Stężyca 1 (3 724 m)

6) Toiminnan aloittamispäivä:

Luvan kohteena olevat toimet aloitetaan 14 päivän kuluessa siitä päivästä, jolloin luvan myöntämistä koskevasta päätöksestä tulee lopullinen.

7) Luvan myöntämisen ehdot, erityisesti geologista ja kaivostoimintaa koskevan lain 49 x pykälän 1 momentissa tarkoitetun vakuusmaksun määrä, soveltamisala ja tapa ja, silloin kun se on perusteltua, lain 49 x pykälän 2 momentissa tarkoitetun vakuusmaksun määrä, soveltamisala ja tapa:

Hyväksytyn tarjouksen tehneen yrityksen on maksettava vakuus, joka kattaa lupaehtojen noudattamatta jättämisen tai puutteellisen noudattamisen sekä kaivostoiminnan lopettamisen rahoituksen, jos lupa päättyy, peruuntuu tai raukeaa. Kyseinen vakuus on annettava kaudelle, joka alkaa luvan myöntämisestä ja päättyy etsintä- ja hyödyntämisvaiheen loppuun. Vakuuden määrä on 100 000 PLN. Sen maksutavasta ja -ajasta säädetään geologista ja kaivostoimintaa koskevan lain 49 x pykälän 4 ja 5 momentissa.

8) Geologisten töiden, geologiset toimet mukaan luettuina, tai kaivostoimien vähimmäislaajuus:

Etsintä- ja hyödyntämisvaiheen suunniteltujen geologisten töiden vähimmäisohjelma on seuraava:

I vaiheen kesto: 12 kuukautta

soveltamisala: geologisten arkistotietojen tulkinta ja analysointi

II vaiheen kesto: 12 kuukautta

laajuus: seismisten 2D-tutkimusten tekeminen (100 km) tai yhden porausreiän poraaminen enintään 5 000 m syvyyteen sekä pakollinen näytteenotto suunnitelluin välein

III vaiheen kesto: 24 kuukautta

soveltamisala: yhden porausreiän poraaminen enintään 5 000 m syvyyteen sekä pakollinen näytteenotto suunnitelluin välein

IV vaiheen kesto: 12 kuukautta

soveltamisala: saatujen tietojen analysointi

9) Kausi, jolle lupa myönnetään:

Luvan voimassaoloaika on 10 vuotta, joka sisältää:

— viiden vuoden etsintä- ja hyödyntämisvaiheen, joka alkaa luvan myöntämispäivästä,

— sekä tuotantovaiheen, joka alkaa päivästä, jolloin investointipäätös on saatu.

10) Toimintaa sekä yleisen turvallisuuden, kansanterveyden, ympäristönsuojelun ja esiintymien järkevän hallinnan varmistamista koskevat erityisehdot:

Luvan työohjelman täytäntöönpano ei saa loukata maanomistajien oikeuksia eikä se poista tarvetta noudattaa lainsäädännössä, erityisesti geologista ja kaivostoimintaa koskevassa laissa, säädettyjä vaatimuksia sekä maankäyttöä, ympäristönsuojelua, maatalousmaata ja metsiä, luontoa, vesiä ja jätteitä koskevia vaatimuksia.

11) Kaivosoikeuksia koskevat mallisopimukset:

Mallisopimus on liitteenä.

12) Tiedot kaivosoikeuksia koskevan korvauksen määrästä:

Rykin alueen kaivosoikeuksia koskeva vähimmäiskorvaus viiden vuoden peruskaudelta on 205 866 PLN (kaksisataaviisituhatta kahdeksansataakuusikymmentäkuusi zlotya) vuotta kohden. Vuotuinen korvaus kaivosoikeuksista, jotka koskevat mineraalien etsintään ja hyödyntämistä, on sidottu keskimääräiseen vuotuiseen kuluttajahintaindeksiin, joka on määritetty kaudelle, joka alkaa tämän sopimuksen tekohetkestä ja kattaa korvauksen maksupäivää edeltävän vuoden, sellaisena kuin kansallisen tilastokeskuksen johtaja sen julkistaa Puolan virallisessa lehdessä (Monitor Polski) (geologista ja kaivostoimintaa koskevan lain 49 h pykälän 3 momentin 12 kohta).

13) Tiedot vaatimuksista, jotka tarjousten ja tarjoajilta vaadittavien asiakirjojen on täytettävä:

1. Tarjouksissa on eriteltävä: 1) tarjoajan nimi (toiminimi) ja rekisteröity toimipaikka 2) tarjouksen kohde ja sen alueen kuvaus, jonka lupa kattaa ja jolla kaivosoikeuksia käytetään 3) kausi, jolle lupa on myönnetty, etsintä- ja hyödyntämisvaiheen pituus sekä toimien aloittamispäivä 4) geologisten töiden, geologiset toimet mukaan luettuina, tai kaivostoimien tavoite, laajuus ja luonne sekä tiedot suunnitellun tavoitteen saavuttamiseksi tehtävistä töistä ja käytettävästä tekniikasta 5) geologisten töiden, geologiset toimet mukaan luettuina, aikataulu vuosiin jaoteltuna sekä niiden laajuus 6) geologisten toimien aikana tapahtuvan pakollisen näytteiden keruun laajuus ja aikataulu, porausnäytteet mukaan luettuina, kuten geologista ja kaivostoimintaa koskevan lain 82 pykälän 2 momentin 2 kohdassa todetaan 7) tarjoajan oikeudet kiinteistöön (alueeseen), jolla suunnitellut toimet toteutetaan, tai oikeus toimintaan, jota yksikkö hakee 8) luettelo alueista, jotka kuuluvat luonnonsuojeluohjelmien piiriin; tämä vaatimus ei koske hankkeita, joiden osalta vaaditaan ympäristöolosuhteita koskeva päätös 9) tapa, jolla suunniteltujen toimien haitalliset ympäristövaikutukset estetään 10) tarjoajan saatavilla olevien geologisten tietojen laajuus 11) kokemus hiilivetyesiintymien etsinnästä ja hyödyntämisestä tai hiilivetyjen tuotannosta, millä varmistetaan turvallinen toiminta, ihmisten ja eläinten hengen ja terveyden suojelu sekä ympäristönsuojelu 12) tekniset valmiudet hiilivetyesiintymien etsintään ja hyödyntämiseen ja hiilivetyjen tuotantoon sekä erityisesti asianmukaiset tekniset, organisatoriset, logistiset ja inhimilliset resurssit 13) taloudelliset valmiudet, jotka tarjoavat riittävän takuun siitä, että hiilivetyesiintymien etsintään ja hyödyntämiseen ja hiilivetyjen tuotantoon liittyvät toimet toteutetaan, sekä erityisesti suunniteltujen toimien rahoituslähteet ja menetelmät, mukaan luettuna omien varojen ja ulkoisen rahoituksen osuus 14) geologisten töiden, geologiset toimet mukaan luettuina, tai kaivostoimien toteuttamiseen ehdotettu tekniikka 15) ehdotus kaivosoikeuksia koskevaksi korvaukseksi, joka on vähintään tarjouskilpailua koskevassa ilmoituksessa määritetty rahamäärä 16) ehdotettu vakuuden muoto 17) jos useat yritykset tekevät tarjouksen yhdessä, siinä on eriteltävä: a) kaikkien tarjoukseen osallistuvien yritysten nimet (toiminimet) ja rekisteröidyt toimipaikat b) toiminnanharjoittaja c) yhteistyösopimuksessa ehdotetut prosenttiosuudet geologisten töiden, geologiset toimet mukaan luettuina, kustannuksista.

2. Tarjouskilpailuun jätettyjen tarjousten on täytettävä tarjouskilpailua koskevassa ilmoituksessa annetut ehdot.

3. Tarjouksiin on liitettävä seuraavat asiakirjat: 1) näyttö tarjouksessa kuvatuista olosuhteista, erityisesti otteet asiaankuuluvista rekistereistä 2) todiste vakuuden maksamisesta 3) jäljennös päätöksestä, jolla vahvistetaan hyväksyntämenettelyn myönteinen tulos, kuten geologista ja kaivostoimintaa koskevan lain 49 a pykälän 17 momentissa säädetään 4) graafiset liitteet, jotka on laadittu kaivoskarttoja koskevien vaatimusten mukaisesti ja jotka osoittavat maan hallinnolliset rajat 5) kirjallinen sitoumus tarjota teknisiä resursseja tarjouskilpailuun osallistuvalle yritykselle, jos toisen yrityksen teknisiä resursseja käytetään luvan täytäntöönpanossa 6) kaksi jäljennöstä geologisia toimia koskevasta hankkeesta.

4. Tarjoajat voivat antaa tarjouksissaan oma-aloitteisesti lisätietoja tai liittää niihin muita asiakirjoja.

5. Tarjoajien toimittamien asiakirjojen on oltava alkuperäisiä tai niiden oikeaksi todistettuja jäljennöksiä, kuten hallintomenettelylaissa säädetään. Tämä vaatimus ei koske niiden asiakirjojen jäljennöksiä, jotka on liitettävä tarjouksiin ja jotka lupaviranomainen on laatinut.

6. Vieraskieliset asiakirjat on toimitettava yhdessä virallisen puolankielisen käännöksen kanssa.

7. Tarjoukset on toimitettava suljetussa kirjekuoressa tai suljetussa paketissa, jossa on tarjoajan nimi (toiminimi) ja tarjouskilpailun aihe.

8. Tarjousten jättämisen määräajan jälkeen toimitetut tarjoukset palautetaan tarjoajalle avaamattomina.

14) Tiedot vakuuden maksutavasta, vakuuden määrästä ja maksupäivästä

Tarjoajien on maksettava 1 000 PLN:n (tuhannen zlotyn) vakuus ennen tarjousten jättämisen määräajan päättymistä.

IV JAKSO: HALLINNOLLISET TIEDOT

IV.1) Tarjousten arviointikomitea

Lupaviranomainen nimittää tarjousten arviointikomitean hoitamaan tarjouskilpailun ja valitsemaan edullisimman tarjouksen. Komitean kokoonpanosta ja työjärjestyksestä säädetään hallituksen 28 päivänä heinäkuuta 2015 antamassa asetuksessa hiilivetyesiintymien etsintää ja hyödyntämistä ja hiilivetyjen tuotantoa koskevien lupien sekä hiilivetyjen tuotantoa koskevien lupien tarjouskilpailuista (virallinen lehti 2015, 1171 kohta) Tarjousten arviointikomitea laatii tarjouskilpailusta raportin, jonka lupaviranomainen hyväksyy. Yhdessä tarjousten ja tarjouskilpailuun liittyvien asiakirjojen kanssa raportti on avoin muille tarjouksia tehneille yksiköille.

IV.2) Lisäselvitykset

Kiinnostunut yksikkö voi pyytää lupaviranomaiselta seitsemän päivän kuluessa ilmoituksen julkaisusta selvityksiä tarjouksen yksityiskohdista. Lupaviranomainen julkaisee seitsemän päivän kuluessa pyynnön vastaanottamisesta selvitykset Biuletyn Informacji Publicznej -tiedotuslehdessä viranomaiselle kuuluvan hallintotoimiston sivustolla.

IV.3) Lisätiedot

Puolan geologiapalvelu on koonnut täydelliset tiedot tarjouskilpailun kohteena olevasta alueesta pakettiin Pakiet danych geologicznych, joka on saatavilla ympäristöministeriön verkkosivustolla (www.mos.gov.pl) ja geologian kaivosoikeuksien osastolta

Ministerstwo Środowiska [ympäristöministeriö] ul. Wawelska 52/54 00–922 Warszawa, POLSKA/POLAND P. +48 223692449, Faksi: +48 223692460